b'\n_START_ARTICLE_\nExternal Stowage Platform\n_START_PARAGRAPH_\nExternal Stowage Platform eli ESP on Kansainv\xc3\xa4lisen avaruusaseman varaosien (Orbital Replacement Unit eli ORU) s\xc3\xa4ilytykseen tarkoitettu paineeton osa. Niit\xc3\xa4 on kaikkiaan kolme ja vaikka niiss\xc3\xa4 ei ole painetta, tarvitsevat jotkut osat s\xc3\xa4hk\xc3\xb6\xc3\xa4 l\xc3\xa4mmittimiins\xc3\xa4. Osat kiinnitet\xc3\xa4\xc3\xa4n ESP:hin Flight Releasable Attachment Mechanism eli FRAM-mekanismeilla.\n_START_SECTION_\nESP-1\n_START_PARAGRAPH_\nEnsimm\xc3\xa4inen External Stowage Platform eli ESP-1 kiinnitettiin Destiny-moduulin runkoon 13. maaliskuuta 2001 lennon STS-102 avaruusk\xc3\xa4velyll\xc3\xa4. Se saa virtansa Unity-moduulista ja siin\xc3\xa4 on kaksi FRAM:\xc3\xa4\xc3\xa4.\n_START_SECTION_\nESP-2\n_START_PARAGRAPH_\nESP-2 asennettiin lennolla STS-114. ESP-2 on paljon suurempi kuin ESP-1 ja siin\xc3\xa4 on kahdeksan FRAM:ia kahdeksalle ORU:lle. Se saa virtansa Unity-moduulista kuten ESP-1, mutta on kiinnitetty Quest-moduuliin.\n_START_SECTION_\nESP-3\n_START_PARAGRAPH_\nESP-3 asennettiin 14. elokuuta 2007 lennolla STS-118. ESP-3 oli ensimm\xc3\xa4inen merkitt\xc3\xa4v\xc3\xa4 asennusteht\xc3\xa4v\xc3\xa4, joka tehtiin kokonaan robottik\xc3\xa4sivarsilla. ESP-3 asennettiin Integrated Truss Structuren P3-segmenttiin.'